Pamokos tema: Literatūrinė popietė mieste „Kai knyga prabyla“ 
Klausimas: Kaip sukurti istoriją, kuri kalbėtų? 
Temos BUP: kalbėjimo ir aktyvaus klausymo gebėjimų ugdymas, teksto kūrimas, pasakojimo struktūra, kūrybinis rašymas ir pasakojimas, žodyno turtinimas, skaitymo įgūdžių lavinimas, literatūrinio sąmoningumo ugdymas. 
Tikslas: ugdyti mokinių kūrybiškumą, gebėjimą kurti rišlią istoriją, praturtinti aktyvųjį žodyną, skatinti domėjimąsi kūrybiniu rašymu, rašytojo profesija. 
Uždaviniai:
1. Sukurti trumpą pasakojimą (žodžiu ir/ arba raštu)
2. Vartoti bent 10 naujų ir rečiau vartojamų žodžių kuriamoje istorijoje. 
3. Pristatyti savo kūrybinį darbą klasėje, išklausyti draugų ir suteikti grįžtamąjį ryšį draugams. 

Kompetencijos: komunikavimo, socialinė, kūrybiškumo, kultūrinė, pažinimo. 

Priemonės: užduočių kortelės, žaidimas (žr. pamokos medžiagą), knygų lentynos, žodžių kortelės (veikėjai, daiktai, problema), rašymo priemonės, istorijų kortelės, kauliukas (žr. pamokos medžiagą). 
Vertinimas: pagal individualius gebėjimus sukurs istoriją, dalyvaus kūrybinėje veikloje. 
Metodai: minčių lietus, stebėjimas, skaitymas balsu, refleksija, kūrybinio rašymo dirbtuvės. 

Vieta: Gedimino prospektas, Pilies gatvė.  

Klasė: 2 - 3 klasė. 

Veiklos: diskusija „Kas daro istoriją įdomia?“, minčių lietus lentoje, žodyno turtinimo užduotis su žodžių kortelėmis, kūrybinis darbas, pristatymas, refleksija. 

Įtrauktis: silpnesniems mokiniams pateikiami sakinių pradžios pavyzdžiai, gabesniems skiriamos papildomos užduotys: sukurti atvirkštinę pasaką, sukeitus veikėjus vietomis (alkana Raudonkepuraitė ir draugiškas vilkas, Nykštukas ir 7 Snieguolės ir pan.) Sudaryti galimybę rinktis: piešti, rašyti, pasakoti žodžiu, kurti skaitmeninį komiksą - https://makebeliefscomix.com/


	Pamokos dalys
	Trukmė
	Turinys
	Pastabos

	Įvadinė
	5 – 10 min.
	Mokytojas lentoje pristato temą. Trumpa diskusija „Kas yra gera istorija? Kada ji tampa įdomi?“

Minčių lietus apie mėgstamus veikėjus. Mokiniai pildo minčių žemėlapį apie pasirinktą veikėją, herojų, personažą. 
	[image: ]

	Mokymosi veiklos
	1 val. 
	Veikla mieste. 
4 * 1 istorija. Mokiniai išsirenka 3 daiktavardžius: gatvės, parduotuvės,  profesijos pavadinimus. Mieste skaitomi gatvių ir parduotuvių pavadinimai ir pasirenkami labiausiai patinkantys, o stebint praeivius spėjama jų profesija. Užduočių lape kuriama istorija. Vertinimo kriterijus – įtraukti mėgstamą veikėją, profesiją, pasirinktus gatvės, parduotuvių pavadinimus. 
Istorijos kūrimas. Prie Pilies g. objektų mokiniai kuria trumpus tekstus: Jeigu šis suoliukas galėtų kalbėti..., Ką papasakotų senas namas?, Kokias paslaptis slepia ši kavinukė?

	Apibendrinimo ir įsivertinimo
	15 min.
	Kūrybinė užduotis klasėje. Mokiniai išsitraukia 3 korteles (veikėjai, vieta, daiktas). Sukuria trumpą istoriją – gali kurti individualiai, grupėse. Arba 2 – 3 kartus meta kauliuką ir kuria istoriją. Pristato klasėje. 
Pokalbis apie rašytojo profesiją. Refleksija apie kūrybinį rašymą. 

PASIGAMINK KAULIUKA IR SUKURK ISTORLIA.

